शिमला शहर में कूड़े के बिलों व पानी के स्लैब में बदलाव को लेकर भाजपा समर्थित पूर्व मेयर व पार्षदों के एक धड़े ने मुख्यमंत्री जयराम ठाकुर से भेंट कर निगम के हाउस में पारित मुददों पर कार्रवाई न होने पर नाराजगी जताई है और ज्ञापन सौंपकर इस पर जल्द कार्रवाई करने की मांग उठाई है। अनाडेल की पार्षद एवं पूर्व मेयर कुसुम सदरेट की अध्यक्षता में कैंथू वार्ड के पार्शद सुनील धर और रूलदुभट्टा वार्ड के पार्षद संजीव ठाकुर ने मुख्यमंत्री से भेंट कर इन मुद्दों को उठाते हुए इस पर कार्रवाई करने की मांग की है। भाजपा समर्थित इस धड़े के सक्रिय होने से शहर की सियासत गरमा गई है। चूंकि इसी वर्ष निगम का चुनाव भी होने को हैं और नगर निगम का इसी माह 20 फरवरी को बजट भी होने को है, ऐसे में इस भेंट के और अपनी ही निगम के खिलाफ कार्रवाई न होने से खफा पूर्व मेयर व पार्षदों की यह भेंट शहर में सियासी चर्चा का विषय बना हुआ है। जानकारी के अनुसार तीनों ही पार्षदों ने मुख्यमंत्री से मांग उठाई कि शहर के कूड़े का सही ढंग से निष्पादन हो, ताकि शहरवासियों सहित आगुंतकों को कोई परेशानी न हो, वहीं शहर के लोगों के लिए ऐसा स्लैब बनाया जाए, जिससे उन्हें कम इस्तेमाल पर निःशुल्क पानी मिले।
 इसके बाद पानी की दरें इस्तेमाल के अनुरूप ही तय की जाएं। कम से कम महीने में आठ हजार लीटर पानी निःशुल्क दिया जाए। राजधानी में लोगों को पानी के बिल इतने ज्यादा दिए जा रहे हैं कि लोग इसे सबसे ज्यादा परेशान हैं। दूसरी तरफ नगर निगम की ओर से कूड़े के बिल भी हजारों रुपए में लोगों को दिए जा रहे हैं। उन्होंने मुख्यमंत्री को बताया कि शहर में लोग अपने भवन में रहते हों या नहीं, उन्हें कूड़े का बिल आता ही है। कई बार तो ऐसा हुआ कि लोगों ने नया फ्लैट लिया और उन्हें यह कहा गया कि पहले कूड़े का बिल दिखाओ। उसके बाद ही निगम की ओर से अन्य अनापत्ति पत्र (एनओसी) जारी किए जाएंगे। इस पर लोगों को न चाहते और न किसी लाभ लिए हजारों रुपये के कूड़े के बिल भरने पड़ रहे हैं। इससे शहर के लोगों से लेकर शहर के कारोबारी और होटल कारोबारी खासे नाराज हैं। पूर्व मेयर एवं पार्षद कुसुम सदरेट ने कहा कि निगम के हाउस में यह मुद्दे पारित होने के बावजूद इन पर अमलीजामा नहीं पहनाया जा सका है, जिस पर मुख्यमंत्री से इस मामले में हस्तक्षेप करने को लेकर भेंट करते हुए ज्ञापन सौंपा गया है।
 
शिमला शहर में कूड़े के बिलों व पानी के स्लैब में बदलाव को लेकर भाजपा समर्थित पूर्व मेयर व पार्षदों के एक धड़े ने मुख्यमंत्री जयराम ठाकुर से भेंट कर निगम के हाउस में पारित मुददों पर कार्रवाई न होने पर नाराजगी जताई है और ज्ञापन सौंपकर इस पर जल्द कार्रवाई करने की मांग उठाई है। अनाडेल की पार्षद एवं पूर्व मेयर कुसुम सदरेट की अध्यक्षता में कैंथू वार्ड के पार्शद सुनील धर और रूलदुभट्टा वार्ड के पार्षद संजीव ठाकुर ने मुख्यमंत्री से भेंट कर इन मुद्दों को उठाते हुए इस पर कार्रवाई करने की मांग की है। भाजपा समर्थित इस धड़े के सक्रिय होने से शहर की सियासत गरमा गई है। चूंकि इसी वर्ष निगम का चुनाव भी होने को हैं और नगर निगम का इसी माह बीस फरवरी को बजट भी होने को है, ऐसे में इस भेंट के और अपनी ही निगम के खिलाफ कार्रवाई न होने से खफा पूर्व मेयर व पार्षदों की यह भेंट शहर में सियासी चर्चा का विषय बना हुआ है। जानकारी के अनुसार तीनों ही पार्षदों ने मुख्यमंत्री से मांग उठाई कि शहर के कूड़े का सही ढंग से निष्पादन हो, ताकि शहरवासियों सहित आगुंतकों को कोई परेशानी न हो, वहीं शहर के लोगों के लिए ऐसा स्लैब बनाया जाए, जिससे उन्हें कम इस्तेमाल पर निःशुल्क पानी मिले। इसके बाद पानी की दरें इस्तेमाल के अनुरूप ही तय की जाएं। कम से कम महीने में आठ हजार लीटर पानी निःशुल्क दिया जाए। राजधानी में लोगों को पानी के बिल इतने ज्यादा दिए जा रहे हैं कि लोग इसे सबसे ज्यादा परेशान हैं। दूसरी तरफ नगर निगम की ओर से कूड़े के बिल भी हजारों रुपए में लोगों को दिए जा रहे हैं। उन्होंने मुख्यमंत्री को बताया कि शहर में लोग अपने भवन में रहते हों या नहीं, उन्हें कूड़े का बिल आता ही है। कई बार तो ऐसा हुआ कि लोगों ने नया फ्लैट लिया और उन्हें यह कहा गया कि पहले कूड़े का बिल दिखाओ। उसके बाद ही निगम की ओर से अन्य अनापत्ति पत्र जारी किए जाएंगे। इस पर लोगों को न चाहते और न किसी लाभ लिए हजारों रुपये के कूड़े के बिल भरने पड़ रहे हैं। इससे शहर के लोगों से लेकर शहर के कारोबारी और होटल कारोबारी खासे नाराज हैं। पूर्व मेयर एवं पार्षद कुसुम सदरेट ने कहा कि निगम के हाउस में यह मुद्दे पारित होने के बावजूद इन पर अमलीजामा नहीं पहनाया जा सका है, जिस पर मुख्यमंत्री से इस मामले में हस्तक्षेप करने को लेकर भेंट करते हुए ज्ञापन सौंपा गया है।